钦定古今图书集成/明伦汇编/氏族典/第287卷 > 黄道瞻
## 钦定古今图书集成/明伦汇编/氏族典/第287卷 > 黄道瞻

按《泉州府志》：“道瞻，字汝临，晋江人。万历甲戌进士，授
遂昌令。以继母忧归，服除，补令宜兴，并有廉能誉。召
入给事兵垣，疏忤旨，谪丞永丰。岁馀，迁刑部主事。会
临江民李臣等为守讼冤状，拟重辟。道瞻因疏言李
臣等宜从蠲宥。复忤旨，谪淮安运判，戛然不染。其家
居贫甚，入宦邸则介特如初操。迁兵部，寻进吏部，卒。”